**DJEČJI VRTIĆ „MORSKA VILA“**

Ulica dr. Franje Tuđmana 5, NIN

KLASA: 601-02/20-02/02

URBROJ: 2198/11-08-02/20-63

Nin, 24. lipnja 2020. godine

Na temelju 34. Zakona o fiskalnoj odgovornosti (NN 111/18), članka 3. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19) i članka 50. Statuta Dječjeg vrtića „Morska vila“ Nin, Upravno vijeće Vrtića na svojoj 33. sjednici održanoj dana 24. lipnja 2020. godine donosi

**PRAVILNIK**

**o mjerilima i načinu korištenja vlastitih prihoda**

**Dječjeg vrtića „Morska vila“ Nin**

**Članak 1.**

Ovim Pravilnikom utvrđuju se mjerila i način korištenja vlastitih prihoda Dječjeg vrtića „Morska vila“ (u daljnjem tekstu: Vrtić).

**Članak 2.**

Vrtić ostvaruje vlastite prihode od:

* dodatnih uplata roditelja/skrbnika djece za verificirane i od strane osnivača odobrene posebne cjelodnevne, poludnevne i kraće programe;
* davanja u zakup prostora i opreme Vrtića drugim organizatorima kvalitetnih programa za djecu, u vremenu kada nisu neophodne za obavljanje osnovne djelatnosti;
* organizacije stručnih skupova, radionica, predavanja, tečajeva;
* donacija za koje namjena nije utvrđena

**Članak 3.**

Vlastiti prihodi iz članka 2. ovog Pravilnika se zadržavaju na računu Vrtića, a koriste se na način i prema prioritetima kako slijedi za sljedeće namjene:

* vlastiti prihodi od dodatnih uplata roditelja/skrbnika djece za dodatne programe koristit će se za stimulaciju stručnih radnika koji sudjeluju u praćenju, organizaciji i izvedbi tih programa, a ostalo koristit će se za podmirenje rashoda nastalih realizacijom programa i aktivnosti temeljem kojih su vlastiti prihodi ostvareni te za rnaterijalne rashode redovitog poslovanja ustanove te rashode za nabavu i održavanje nefinancijske imovine sukladno utvrđenim prioritetima,
* vlastiti prihodi od naknada davanja u zakup prostora i opreme, te pružanje drugih usluga koristit će se za stimulaciju ostalih radnika te za podmirenje rashoda nastalih realizacijom programa i aktivnosti temeljem kojih su vlastiti prihodi ostvareni te za rnaterijalne rashode redovitog poslovanja ustanove te rashode za nabavu i održavanje nefinancijske imovine sukladno utvrđenim prioritetima.

lznimno od stavka 1. ovog članka ukoliko se ne provode kraći programi s djecom vlastite prihode moguće je rasporediti za podmirenje rashoda nastalih realizacijom programa i aktivnosti temeljem kojih su vlastiti prihodi ostvareni, za rnaterijalne rashode redovitog poslovanja ustanove te rashode za nabavu i održavanje nefinancijske imovine, izdataka za financijsku imovinu i otplate zajrnova te za promidžbene usluge i stručno usavršavanje.

**Članak 4.**

Prihodi od donacija prvenstveno se koriste u svrhe i na način predviđen Ugovorom o donaciji.

**Članak 5.**

U slučaju potrebe za hitnim i nepredviđenim troškovima posebnom odlukom ravnatelja vlastiti prihodi mogu se rasporediti na način različit od onoga koji je određen u članku 3. ovog Pravilnika.

**Članak 6.** Vlastiti prihodi ostvareni tijekom jedne kalendarske godine, koji se ne utroše u tekućoj godini na podmirenje troškova prebacit će se u slijedeću kalendarsku godinu za podmirenje iste

vrste troškova.

**Članak 7.**

Ovaj Pravilnik stupa na snagu osam dana od dana objave na oglasnoj ploči i mrežnoj stranici Vrtića.

 **Predsjednik Upravnog vijeća:**

 **Željko Radošević**